钦定古今图书集成/明伦汇编/氏族典/第339卷 > 刘刚中
## 钦定古今图书集成/明伦汇编/氏族典/第339卷 > 刘刚中

按《尚友录》：刚中，字德言，建宁县人。家世业儒，大父孝
恭，登绍兴辛未第，终于簿。叔父克明升上庠，自少慷
慨力学，好为文，凡应酬之事，游翫之乐，悉于文发之。
读庄、老、荀、扬之书，辞义有契于心，每事为之赞。及登
朱熹之门，熹首问读何书，如何用功，刚中以所业对，
熹曰：“‘庄、老书坏人心术，非所学也’。自是笃志于道。熹”
易其字曰“近仁。”与黄干友善，切磋之益居多。既归，筑
室讲学，号曰“琹轩”，邦之人士翕然从之，有不远旰赣
而来者。两荐于乡，登嘉定四年第，调汉阳簿，再调兰
溪丞，卒。熹之子在状其行，有《述》《师友问答》《西汉奇语》
等集。